রাজ্যজুড়ে সর্বত্র ফ্রি চিকিৎসা চালুর পর মধ্যবিত্ত-উচ্চবিত্তদেরও কাছে পেতে এবং কোষাগরের কিছুটা হলেও স্বাস্থ্য ফেরাতে পরীক্ষামূলকভাবে চালু হয় এই নয়া মডেল। ওয়াকিবহাল মহলের বক্তব্য, তাতে লেটার মার্কস পেয়ে পাশ করেছে মুখ্যমন্ত্রী মমতা বন্দ্যোপাধ্যায়ের স্বাস্থ্য দপ্তর। রক্ষণাবেক্ষণের দায়িত্বপ্রাপ্ত সংস্থাটির পিছনে মাসে মাসে খরচটুকু (৩ লক্ষ ৮৫ হাজার টাকা) বাদ দিলে নয়া সাজে সজ্জিত উডবার্ন থেকে সরকারের আয় হচ্ছে মাসে প্রায় আট লক্ষ টাকা। সেই হিসেবে সরকারি চিকিৎসার এই নতুন পাঁচতারা মডেল থেকে সরকারি কোষাগারে ঢুকেছে প্রায় আধ কোটি টাকা!